
Narva Linnavalitsuse 20.12.2017. a. korralduste
nr 1280-k, 1281-k, 1282-k ja 1283-k punkti 3

alapunkti 3.4 muutmine
1. Asjaolud  ja  menetluse  käik
Maa erastamise menetluse käigus määrati Narva Linnavalitsuse 20.12.2017. a. korralduste nr 1280-k, 1281-k, 1282-k, ja 1283-k, punkti 3 alapunktiga 3.4 aiandusühistus IKRINKA (rg-kood 80029041) aadressidel Kalamarja tänav, Lõuna-Kalamarja kraav, Kalamarja-Krookuse kraav V1 ja Kudruküla kraav V2 olevatele maaüksustele maa maksustamishinnad. 

Järgides Maa-ameti seisukohta (kirjavahetus Maa-ametiga aastatel 2019-2020), tuleks maa maksustamishinna määramisel rakendada 1993.a aasta maa maksustamishinda, kui maa ostueesõigusega erastamise avaldus on esitatud enne 1. jaanuarit 2002.a.
Kuna aiandusühistu IKRINKA maa erastamise avaldus oli esitatud 26.11.1997.a ning nimetatud Narva Linnavalitsuse korraldustes oli maa hinnatud 2001. aasta hindade alusel, siis tuleb maa maksustamishinnad korrigeerida. 

Maa-ameti peadirektori 17. detsembri 2018. a käskkirjaga nr 1-1/18 2770 „Maakatastri andmete korrastamine ja teiste ruumiandmetega kooskõlla viimine“ on katastriüksuste pindalad muudetud (täpsustatud) alates 1. jaanuarist 2019. Seetõttu on katastriüksuste korrigeeritud maa maksustamishinna arvutamisel aluseks maakatastri andmetes pindalad tänase päeva seisuga.
Arvestades ülaltooduga ja juhindudes Vabariigi Valitsuse 22.05.2001 määrusest nr 179 ”Maa maksustamishinna arvutamise kord”; EV Keskkonnaministeeriumi 25.01.1994.a. määrusest nr 1 "Maa maksustamishinna määramise juhend 1994. aastaks" maa ostueesõigusega erastamise menetluse jätkamiseks vajab Narva Linnavalitsuse 02.05.2018. a. korralduste nr 387-k, 388-k, 389-k ja 390-k ning 16.05.2018 korralduse nr 426-k punkti 3 alapunkt 3.4 muutmist.
.
2. Õiguslikud alused

2.1 Maareformi seaduse § 22 lõike 11 kohaselt elamu-, korteri-, garaaži-, suvila- või aiandusühistu liikmete ühiskasutuses olevaks maaks loetakse nimetatud ühistu maakasutusõiguse piiridesse jääv maa, mida ühistu liikmed kasutavad ühiselt ja mis ei ole määratud ühistu liikme ehitise juurde kuuluva krundina või selle teenindamiseks vajaliku maana.
2.2 Haldusmenetluse seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes. 

2.3 Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
3. Otsus 

3.1 Muuta Narva Linnavalitsuse 20.12.2017. a. korralduse nr 1280-k „Kalamarja tänav teenindusmaa määramine, katastriüksuse piiride kinnitamine ja maa ostueesõigusega erastamine (Aiandusühistu IKRINKA)” punkti 3 alapunkti 3.4 ja sõnastada järgmiselt: 

      „3.4 Vastavalt 03.06.2020.a maa maksustamishinna aktile on Kalamarja tänav maaüksuse maksustamishind 30 eurot”.
3.2 Muuta Narva Linnavalitsuse 20.12.2017. a. korralduse nr 1281-k „Lõuna-Kalamarja kraav V2 teenindusmaa määramine, katastriüksuse piiride kinnitamine ja maa ostueesõigusega erastamine (Aiandusühistu IKRINKA)” punkti 3 alapunkti 3.4 ja sõnastada järgmiselt:      „3.4 Vastavalt 03.06.2020.a maa maksustamishinna aktile on Lõuna-Kalamarja kraav V2 maaüksuse maksustamishind 10 eurot”.

3.3 Muuta Narva Linnavalitsuse 20.12.2017. a. korralduse nr 1282-k „Kalamarja-Krookuse kraav V1 teenindusmaa määramine, katastriüksuse piiride kinnitamine ja maa ostueesõigusega erastamine (Aiandusühistu IKRINKA)” punkti 3 alapunkti 3.4 ning sõnastada järgmiselt:
      „3.4 Vastavalt 03.06.2020.a maa maksustamishinna aktile on Kalamarja-Krookuse kraav V1 maaüksuse maksustamishind 10 eurot”.

3.4 Muuta Narva Linnavalitsuse 20.12.2017. a. korralduse nr 1283-k „Kudruküla kraav V2 teenindusmaa määramine, katastriüksuse piiride kinnitamine ja maa ostueesõigusega erastamine (Aiandusühistu IKRINKA)” punkti 3 alapunkti 3.4 ning sõnastada järgmiselt:

      „3.4 Vastavalt 03.06.2020.a maa maksustamishinna aktile on Kudruküla kraav V2 maaüksuse maksustamishind 0 eurot”.

4. Rakendussätted

4.1  Korraldus jõustub teatavakstegemisest;

4.2 Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

